
	1.
	Noteikumu projekts
6. Lai uzsāktu CVP sistēmas izmantošanu, iestāde iesniedz informāciju par sistēmas lietotājiem un to piekļuves tiesībām, kā arī iesaistītajām struktūrvienībām un padotības iestādēm (ja attiecināms). Valsts kanceleja atbilstoši iesniegtajiem datiem konfigurē sistēmu un nodrošina pakalpojuma sniegšanu. Valsts kanceleja pakalpojumu aprakstus reģistrē Valsts informācijas resursu, sistēmu un sadarbspējas informācijas sistēmā kā starpiestāžu pakalpojumus, un tie ir pieejami iestādēm informācijai.
	Iebildums
Anotācijā ir norādīts, ka dati tiks migrēti no Valsts kases sistēmas (Horizon), līdz ar to neredzam pamatojumu, ka iestādei ir jāsniedz informācija par visiem sistēmas lietotājiem, varētu būt, piemēram, par administratoriem vai citiem lietotājiem, kuriem ir plašās tiesības, tādējādi, samazinot administratīvo slogu iestādēm.
Piedāvātā redakcija
-
	Mārīte Krišāne (FM)

	2.
	Noteikumu projekts
7. Lai uzsāktu MA sistēmas izmantošanu, iestāde vai privātpersona iesniedz informāciju par sistēmas lietotājiem un to piekļuves tiesībām, kā arī iesaistītajām struktūrvienībām un padotības iestādēm (ja attiecināms). Valsts administrācijas skola atbilstoši iesniegtajiem datiem konfigurē sistēmu un nodrošina pakalpojuma sniegšanu. Valsts administrācijas skola pakalpojumu aprakstus reģistrē Valsts informācijas resursu, sistēmu un sadarbspējas informācijas sistēmā kā starpiestāžu pakalpojumus, un tie ir pieejami iestādēm informācijai.
	Iebildums
Anotācijā par Cilvēkresursu pārvaldības sistēmu minēts, ka no Valsts kases sistēmas tiks nodrošināta sākotnējo datu migrācija, savukārt par datu migrāciju uz Mācīšanās un attīstības sistēmu nav minēts.
Manuāla datu sniegšana par sistēmas lietotājiem prasa ievērojamu administratīvo slogu, tādējādi jāparedz datu migrācija uz Mācīšanās un attīstības sistēmu no Valsts kases sistēmas, izņemot par lietotājiem, kuriem paredzētas plašākas tiesības.
Piedāvātā redakcija
-
	Mārīte Krišāne (FM)

	3.
	Noteikumu projekts
9. Iestādei vai privātpersonai, izmantojot sistēmu, ir pienākums iesniegt pieteikumu par sistēmas lietošanas pārtraukšanu par katru sistēmas lietotāju vienas darbdienas laikā pēc sistēmas lietošanas pārtraukšanas.
	Iebildums
Ņemot vērā, ka sistēmā paredzēti dati par tiesisko attiecību izbeigšanu, uzskatam par administratīvo slogu sniegt pieteikumu par sistēmas lietošanas  pārtraukšanu. Lūdzam izvērtēt iespēju izmantot sistēmā esošo informāciju.
Piedāvātā redakcija
-
	Mārīte Krišāne (FM)

	4.
	Noteikumu projekts
43. Šo noteikumu 41. un 42. punktā minēto personas datu glabāšanas termiņi:
	Priekšlikums
Izsakām priekšlikumu izvērtēt, vai nav nepieciešams noteikt termiņu personas datu uzglabāšanai vai piekrišanas atsaukšanai, ja pretendents ir piekritis savu datu izmantošanai ārpus konkrētā atlases konkursa (piemēram, datus izmantot citu līdzvērtīgu vakanču piedāvāšanai, ja šāda iespēja būs paredzēta).
Piedāvātā redakcija
-
	Artis Gudļevskis (VID)

	5.
	Noteikumu projekts
43.1. ja ar pretendentu netiek nodibinātas darba (amata, dienesta) attiecības, tad šo noteikumu 41.1. apakšpunktā minēto personas datu glabāšanas termiņš ir divi mēneši no brīža, kad atlases procesā izvēlētais pretendents nodibina darba (amata, dienesta) attiecības ar iestādi;
	Priekšlikums
Apakšpunktā noteiktais divu mēnešu personas datu glabāšanas termiņš var būt nepietiekams gadījumos, kad saistībā ar izsludināto vakanci vai konkursa norisi rodas strīds vai tiek izmantotas pārsūdzēšanas tiesības, tādēļ būtu izvērtējama iespēja paredzēt ilgāku vai elastīgu datu glabāšanas termiņu šādos gadījumos.
Piedāvātā redakcija
-
	Artis Gudļevskis (VID)

	6.
	Noteikumu projekts
44. Sniedzot cilvēkresursu pārvaldības pakalpojumus, Valsts kanceleja Datu aizsardzības regulas izpratnē ir fizisko personu datu apstrādātājs attiecībā uz pakalpojumu saņēmēju personas datiem, apstrādājot tos tikai tādā apmērā, kāds nepieciešams cilvēkresursu pārvaldības pakalpojuma nodrošināšanai.
	Priekšlikums
Saskaņā ar Datu aizsardzības regulas 28. panta 3. punktu pārzinim jānodrošina iespēja efektīvi uzraudzīt personas datu apstrādātāja darbību, tostarp paredzot audita un kontroles mehānismus. Noteikumos un anotācijā šāds apstrādātāja uzraudzības mehānisms nav paredzēts, savukārt apstrādātāja statusa noteikšana pati par sevi nav pietiekama, lai pārziņi varētu pārliecināties, ka Valsts kanceleja kā apstrādātājs rīkojas tikai saskaņā ar viņu dokumentētajiem norādījumiem un ievēro visus piemērojamos personas datu aizsardzības principus. Vienlaikus ir izvērtējams, vai cilvēkresursu vadības procesu nodrošināšanā Valsts kanceleja kā sistēmas turētājs Datu regulas izpratnē nevarētu tikt definēts kā personas datu pārzinis vai kopīgs pārzinis, nevis tikai datu apstrādātājs.
Piedāvātā redakcija
-
	Artis Gudļevskis (VID)

	7.
	Anotācija (ex-ante)
1.1. Pamatojums
	Priekšlikums
Aicinām izņemt norādi "kas stāsies spēkā 2026. gada 10. aprīlī", jo grozījumi jau stājušies spēkā.
Piedāvātā redakcija
Aicinām izņemt norādi "kas stāsies spēkā 2026. gada 10. aprīlī", jo grozījumi jau stājušies spēkā.
	Ilona Skangale (IUB)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3. punktā pirmajā aizzīmē pie risinājuma apraksta divas reizes atkārtojas teksts "Pašapkalpošanās portāls ir uz tīmekļa tehnoloģijām balstīta sistēmas saskarne, ko izmanto pašapkalpošanās darbību veikšanai. pašapkalpošanās portāls ir uz tīmekļa tehnoloģijām balstīta sistēmas saskarne, ko izmanto pašapkalpošanās darbību veikšanai." 
Piedāvātā redakcija
Anotācijas 1.3. punktā pie risinājuma apraksta divas reizes atkārtojas teksts "Pašapkalpošanās portāls ir uz tīmekļa tehnoloģijām balstīta sistēmas saskarne, ko izmanto pašapkalpošanās darbību veikšanai. pašapkalpošanās portāls ir uz tīmekļa tehnoloģijām balstīta sistēmas saskarne, ko izmanto pašapkalpošanās darbību veikšanai." 
	Ilona Skangale (IUB)

	9.
	Anotācija (ex-ante)
1.6. Cita informācija
	Priekšlikums
Par Anotācijas 2.1. punktu – patreiz ir norādīts šādi: "Juridiskās personas" un tālāk uzskaitījums: "Valsts pārvaldes institūcijas Pašvaldības Privātpersonas". Privātpersonas nevar būt juridiskās personas.

 
Piedāvātā redakcija
Par Anotācijas 2.1. punktu – patreiz ir norādīts šādi: "Juridiskās personas" un tālāk uzskaitījums: "Valsts pārvaldes institūcijas Pašvaldības Privātpersonas". Privātpersonas nevar būt juridiskās personas.
	Ilona Skangale (IUB)



